CELEX: 32012R1019
Language: el
Date: 2012-11-06 00:00:00
Title: Εκτελεστικός κανονισμός (ΕΕ) αριθ. 1019/2012 της Επιτροπής, της 6ης Νοεμβρίου 2012 , γιο την τροποποίηση του κανονισμού (ΕΚ) αριθ. 1096/2009 σχετικά με την ελάχιστη περιεκτικότητα ενδο-1,4-β-ξυλανάσης που παράγεται από Aspergillus niger (CBS 109.713) ως πρόσθετης ύλης ζωοτροφών για κοτόπουλα προς πάχυνση και για πάπιες (κάτοχος άδειας BASF SE)  Κείμενο που παρουσιάζει ενδιαφέρον για τον ΕΟΧ

7.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 307/60
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1019/2012 ΤΗΣ ΕΠΙΤΡΟΠΉΣ
   της 6ης Νοεμβρίου 2012
   γιο την τροποποίηση του κανονισμού (ΕΚ) αριθ. 1096/2009 σχετικά με την ελάχιστη περιεκτικότητα ενδο-1,4-β-ξυλανάσης που παράγεται από Aspergillus niger (CBS 109.713) ως πρόσθετης ύλης ζωοτροφών για κοτόπουλα προς πάχυνση και για πάπιες (κάτοχος άδειας BASF SE)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Το ένζυμο ενδο-1,4-β-ξυλανάση που παράγεται από Aspergillus niger (CBS 109.713) και ανήκει στην κατηγορία πρόσθετων υλών «ζωοτεχνικές πρόσθετες ύλες» εγκρίθηκε για δέκα έτη ως πρόσθετη ύλη ζωοτροφών για κοτόπουλα προς πάχυνση και για πάπιες με τον κανονισμό (ΕΚ) αριθ. 1096/2009 της Επιτροπής (2) και για χρήση σε γαλοπούλες προς πάχυνση με τον κανονισμό (ΕΚ) αριθ. 1380/2007 της Επιτροπής (3).
            
         
               (2)
            
            
               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας προτείνει να αλλάξουν οι όροι της άδειας χρήσης του εν λόγω ενζύμου μειώνοντας την ελάχιστη περιεκτικότητά του από 560 TXU/kg σε 280 TXU/kg όσον αφορά τη χρήση σε κοτόπουλα προς πάχυνση και πάπιες. Η αίτηση συνοδευόταν από τα σχετικά δικαιολογητικά.
            
         
               (3)
            
            
               Η Ευρωπαϊκή Αρχή για την Ασφάλεια των Τροφίμων (στο εξής «η Αρχή») κατέληξε στη γνώμη της, της 2ας Φεβρουαρίου 2012 (4) ότι, βάσει των νέων προτεινόμενων όρων για τη χρήση, το σχετικό ένζυμο είναι αποτελεσματικό στην αιτούμενη ελάχιστη δόση των 280 TXU/kg. Η Αρχή κρίνει ότι δεν χρειάζεται να θεσπιστούν ειδικές απαιτήσεις παρακολούθησης μετά τη διάθεση του εν λόγω παρασκευάσματος στην αγορά.
            
         
               (4)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (5)
            
            
               Ως εκ τούτου, ο κανονισμός (ΕΚ) αριθ. 1096/2009 πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1096/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 301 της 17.11.2009, σ. 3.
   
      (3)  ΕΕ L 309 της 27.11.2007, σ. 21.
   
      (4)  Δελτίο EFSA 2012· 10(2):2575.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1096/2009 αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ
            
                        Αριθμός αναγνώρισης της πρόσθετης ύλης
                     
                     
                        Όνομα του κατόχου της άδειας
                     
                     
                        Πρόσθετη ύλη
                     
                     
                        Σύνθεση, χημικός τύπος, περιγραφή, αναλυτική μέθοδος
                     
                     
                        Είδος ή κατηγορία ζώου
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Λοιπές διατάξεις
                     
                     
                        Λήξη της περιόδου ισχύος της άδειας
                     
                  
                        Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας
                        
                     
                  
                        4a62
                     
                     
                        BASF SE
                     
                     
                        Ενδο-1,4-β-ξυλανάση
                        EC 3.2.1.8
                     
                     
                        
                                     
                                 
                                 
                                    
                                       Σύνθεση πρόσθετης ύλης
                                    
                                    Παρασκεύασμα ενδο-1,4-β-ξυλανάσης που παράγεται από Aspergillus niger (CBS 109.713) με ελάχιστη δραστικότητα:
                                    
                                                 
                                             
                                             
                                                σε στερεά μορφή: 5 600 TXU (1)/g
                                             
                                          
                                                 
                                             
                                             
                                                Υγρή μορφή: 5 600 TXU/ml
                                             
                                          
                              
                                     
                                 
                                 
                                    
                                       Χαρακτηρισμός της δραστικής ουσίας
                                    
                                    Ενδο-1,4-β-ξυλανάση παραγόμενη από Aspergillus niger (CBS 109.713)
                                 
                              
                                     
                                 
                                 
                                    
                                       Αναλυτική μέθοδος
                                        (2)
                                    
                                    Μέθοδος μέτρησης του ιξώδους με βάση τη μείωση του ιξώδους που οφείλεται στη δράση της ενδο-1,4-β-ξυλανάσης από υπόστρωμα που περιέχει ξυλάνη (αραβινοξυλάνη σιταριού) σε pH 3,5 και στους 55 °C.
                                 
                              
                     
                        Κοτόπουλα προς πάχυνση
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.
                                 
                              
                                    2.
                                 
                                 
                                    Μέγιστη συνιστώμενη δόση ανά kg πλήρους ζωοτροφής για κοτόπουλα προς πάχυνση και πάπιες: 800 TXU.
                                 
                              
                                    3.
                                 
                                 
                                    Για χρήση σε ζωοτροφές πλούσιες σε αμυλούχους και μη αμυλούχους πολυσακχαρίτες (κυρίως β-γλυκάνες και αραβινοξυλάνες).
                                 
                              
                     
                        7.12.2019
                     
                  
                        Πάπιες
                     
                     
                        280 TXU
                     
                  
      
      
         (1)  1 TXU είναι η ποσότητα ενζύμου που ελευθερώνει 5 μικρογραμμομόρια αναγωγικών σακχάρων (ισοδυνάμων ξυλόζης) από αραβινοξυλάνη σιταριού ανά λεπτό σε pH 3,5 και 55 °C.
      
         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx».